Document ID: 31981L0528

ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Ιουνίου 1981 περί τροποποιήσεως της οδηγίας 72/159/ΕΟΚ "περί εκσυγχρονισμού των γεωργικών εκμεταλλεύσεων"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
Εκτιμώντας:
ότι το άρθρο 16 της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων(3), όπως τροποποιήθηκε τελευταία από την οδηγία 80/370/ΕΟΚ(4), προβλέπει την επανεξέταση, μετά παρέλευση πέντε ετών, των λεπτομερειών αυτής της οδηγίας από το Συμβούλιο κατόπιν προτάσεως της Επιτροπής-
ότι οι απασχολούμενοι σε εξωγεωργικές δραστηριότητες πρέπει να καταναλώνουν μέρος του εισοδήματος και του χρόνου τους για τις μετακινήσεις τους προς τον τόπο εργασίας τους- ότι πρέπει να επιτραπεί στους κατόχους γεωργικής εκμεταλλεύσεως να προβούν σε αντίστοιχη μείωση του συγκρίσιμου εισοδήματος εργασίας-
ότι τα Κράτη μέλη είναι αρμόδια να καθορίσουν την επαρκή απόδοση των επενδυμένων στην εκμετάλλευση κεφαλαίων- ότι πρέπει να καθορισθεί ενιαίος συντελεστής αποδόσεως των ιδίων κεφαλαίων προκειμένου να υπολογίζεται το εισόδημα εργασίας-
ότι τα διαθέσιμα χρηματοδοτικά μέσα πρέπει να χρησιμοποιηθούν κατά τον αποτελεσματικότερο δυνατό τρόπο- ότι αυτά τα μέσα πρέπει να συγκεντρωθούν για τη χρηματοδότηση των σχεδίων αναπτύξεως, στα οποία το εισόδημα εργασίας που θα επιτευχθεί δεν προβλέπεται ότι θα υπερβεί αρκετά το συγκρίσιμο εισόδημα εργασίας, και των εκμεταλλεύσεων που δεν διαθέτουν επαρκή μέσα για τον εκσυγχρονισμό τους-
ότι, λαμβάνοντας υπόψη την εξέλιξη του πληθωρισμού εντός της Κοινότητος από της θέσεως σε εφαρμογή της οδηγίας 72/159/ΕΟΚ, πρέπει να αυξηθεί το ανώτατο όριο επενδύσεων ανά μονάδα εργατικού δυναμικού-
ότι η κατάρτιση σχεδίου αναπτύξεως εκμεταλλεύσεως από νέους γεωργούς μετά την πρώτη εγκατάστασή τους μπορεί να διευκολυνθεί με μία ειδική ενίσχυση-
ότι πρέπει να επιτραπεί στα Κράτη μέλη να προβούν στη χορήγηση προσωρινής ενισχύσεως για επενδύσεις, κατά τρόπο που να βελτιωθεί η κατάσταση των επικεφαλής των εκμεταλλεύσεων οι οποίοι για διάφορους λόγους δεν δύνανται επί του παρόντος να ωφεληθούν από τα μέτρα αναμορφώσεως της γεωργίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 72/159/ΕΟΚ τροποποιείται ως εξής:
1. Στο άρθρο 2 το σημείο 2 αντικαθίσταται από το ακόλουθο κείμενο:
"2. στις οποίες το εισόδημα εργασίας είναι κατώτερο από εκείνο που επιδιώκεται με τον εκσυγχρονισμό, όπως ορίζεται από τα Κράτη μέλη σύμφωνα με το άρθρο 4 παράγραφος 2, ή στις οποίες το εισόδημα εργασίας δεν υπερβαίνει το 120% εκείνου που επιδιώκεται με τον εκσυγχρονισμό και η διάρθρωση των οποίων είναι τέτοια που να θέτει σε κίνδυνο τη διατήρηση του εισοδήματος σε συγκρίσιμο επίπεδο- στην τελευταία αυτή περίπτωση, η επιδότηση του επιτοκίου, που προβλέπεται στο άρθρο 8 παράγραφος 1 υπό β, περιορίζεται στα 2/3 του δανείου που αναφέρεται στο άρθρο 8 παράγραφος 2.".
2. Στο άρθρο 4, η παράγραφος 2 αντικαθίσταται από το ακόλουθο κείμενο:
"2. Ως συγκρίσιμο εισόδημα εργασίας, κατά την έννοια της παραγράφου 1, νοούνται οι μέσες ακαθάριστες αποδοχές των εργαζομένων σε εξωγεωργικές δραστηριότητες, στις οποίες τα Κράτη μέλη δύνανται να επιφέρουν γενική διορθωτική μείωση κατά 5%.
Τα Κράτη μέλη δύνανται, όπου παρίσταται ανάγκη, να λαμβάνουν υπόψη τις διαφορές ανάμεσα στο σύστημα κοινωνικής ασφαλίσεως των γεωργών και σ' εκείνο των μισθωτών που απασχολούνται σε εξωγεωργικές δραστηριότητες.
Επιτρέπεται, εξάλλου, στα Κράτη μέλη να εγκρίνουν, μετά από σχετική αίτηση του κατόχου της εκμεταλλεύσεως, σχέδια αναπτύξεως, ο στόχος εισοδήματος των οποίων αντιπροσωπεύει μόνον το 90% του συγκρίσιμου εισοδήματος εργασίας που καθορίζεται σύμφωνα με την παρούσα παράγραφο.".
3. Στο άρθρο 4 παράγραφος 4 σημείο α, η δεύτερη- περίπτωση αντικαθίσταται από το ακόλουθο κείμενο:
"- την ικανοποιητική απόδοση των επενδυμένων στην εκμετάλλευση κεφαλαίων. Τα Κράτη μέλη δύνανται να προσθέσουν στο εισόδημα εργασίας που προέρχεται από την εκμετάλλευση το ποσό της αποδόσεως των ιδίων κεφαλαίων, το οποίο υπερβαίνει το 3,5%.".
4. Στο άρθρο 4 παράγραφος 4, το σημείο α συμπληρώνεται με την ακόλουθη περίπτωση:
"- τις προϋποθέσεις εφαρμογής της παραγράφου 2 τρίτο εδάφιο.".
5. Στο άρθρο 4, η παράγραφος 5 συμπληρώνεται με την ακόλουθη περίοδο:
"Εξάλλου, το εισόδημα που προέρχεται από το δασικό τμήμα της εκμεταλλεύσεως δύναται να συμπεριλαμβάνεται στο γεωργικό εισόδημα.".
6. Στο άρθρο 4 παράγραφος 6, η δεύτερη περίοδος αντικαθίσταται από το ακόλουθο κείμενο:
"Πάντως, δύναται να επιτραπεί στα Κράτη μέλη, σύμφωνα με τη διαδικασία του άρθρου 18, να καθορίζουν μία μακρότερη περίοδο, η οποία όμως δεν θα υπερβαίνει τα εννέα έτη, για ορισμένες περιφέρειες ή για τους νέους γεωργούς κάτω των 40 ετών, οι οποίοι καταρτίζουν σχέδιο αναπτύξεως εντός προθεσμίας πέντε ετών από την πρώτη τους εγκατάσταση σε γεωργική εκμετάλλευση.".
7. Στο άρθρο 8 παράγραφος 2 πρώτο εδάφιο, η πρώτη περίοδος αντικαθίσταται από το ακόλουθο κείμενο:
"2. Η επιδότηση επιτοκίου, που προβλέπεται στην παράγραφο 1 υπό β, χορηγείται για το σύνολο του δανείου εκτός από το τμήμα του δανείου το οποίο υπερβαίνει τις 72 538 ECU (Γ) ανά μονάδα εργατικού δυναμικού και τις 217 612 ECU (Γ) ανά εκμετάλλευση. Πάντως, τα Κράτη μέλη δύνανται να ορίσουν χαμηλότερα ανώτατα όρια.".
8. Στο άρθρο 8 προστίθεται η ακόλουθη παράγραφος:
"3. Τα Κράτη μέλη δύνανται να χορηγήσουν ειδική ενίσχυση στους νέους γεωργούς κάτω των 40 ετών, οι οποίοι εντός προθεσμίας πέντε ετών από την πρώτη τους εγκατάσταση σε γεωργική εκμετάλλευση πληρούν τις προϋποθέσεις του άρθρου 2.
Η ειδική ενίσχυση αντιπροσωπεύει κατ' ανώτατο όριο το 10% της επενδύσεως που προβλέπεται στο σχέδιο αναπτύξεως και επιλέγεται κατά την έννοια της παραγράφου 1, χωρίς πάντως να υπερβαίνει τις 7 254 ECU (Γ).
Όταν δύο ή περισσότεροι νέοι κάτοχοι εκμεταλλεύσεων, οι οποίοι πληρούν τις προϋποθέσεις του πρώτου εδαφίου, πραγματοποιούν από κοινού ένα σχέδιο αναπτύξεως, η ειδική ενίσχυση δεν δύναται να υπερβαίνει τις 10 881 ECU (Γ).
Η ειδική ενίσχυση χορηγείται υπό μορφή κεφαλαιακής ενισχύσεως. Επιτρέπεται, πάντως, στα Κράτη μέλη να δώσουν μιαν άλλη μορφή στην ενίσχυση αυτή.
Η ειδική ενίσχυση δύναται να καταβληθεί τμηματικά.".
9. Στο άρθρο 14 παράγραφος 2 δεύτερο εδάφιο, το σημείο α αντικαθίσταται από το ακόλουθο κείμενο:
"α) από την 1η Ιανουαρίου 1981, τα Κράτη μέλη δύνανται να χορηγούν προσωρινή ενίσχυση στους κατόχους εκμεταλλεύσεων κατά κύρια απασχόληση, οι οποίοι:
- δεν δύνανται να φτάσουν το εισόδημα εργασίας που καθορίζεται σύμφωνα με το άρθρο 4,
και
- δεν δύνανται να λάβουν τις ετήσιες αποζημιώσεις του άρθρου 2 παράγραφος 1 της οδηγίας 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων (1).
Η προσωρινή αυτή ενίσχυση χορηγείται μόνο μέχρι ποσού επενδύσεως 18 135 ECU (Α) και με όρους που δεν μπορεί να είναι ευνοϊκότεροι από αυτούς που προβλέπονται στο άρθρο 8, λαμβάνοντας υπόψη τις διατάξεις του άρθρου 9 παράγραφος 1 της οδηγίας 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (2), όπως τροποποιήθηκε τελευταία από την οδηγία 80/666/ΕΟΚ (3).
Η χορήγηση της προσωρινής αυτής ενισχύσεως δεν αποκλείει μεταγενέστερα το ευεργέτημα του καθεστώτος ενισχύσεως που προβλέπεται στο άρθρο 1 παράγραφος 1 ή στο πρώτο εδάφιο της παρούσας παραγράφου-.
(1) ΕΕ αριθ. L 96 της 23. 4. 1972, σ. 9.
(2) ΕΕ αριθ. L 128 της 19. 5. 1975, σ. 1.
(3) ΕΕ αριθ. L 180 της 14. 7. 1980, σ. 34."
10. Στο άρθρο 14 προστίθεται η ακόλουθη παράγραφος:
"4. Οι ενισχύσεις για την αγορά γαιών δεν αποτελούν αντικείμενο της παρούσας οδηγίας.".
11. Στο άρθρο 19 παράγραφος 1, το πρώτο εδάφιο αντικαθίσταται από το ακόλουθο κείμενο:
"1. Είναι επιλέξιμες από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, οι δαπάνες που πραγματοποιούνται από τα Κράτη μέλη στα πλαίσια των ενεργειών που προβλέπονται από το άρθρο 8 παράγραφος 1 υπό β, παράγραφος 2 πρώτο εδάφιο και παράγραφος 3 και από τα άρθρα 10, 11 και 12.".
Άρθρο 2
Τα Κράτη μέλη θέτουν σε ισχύ τα μέτρα που είναι αναγκαία για να συμμορφωθούν προς την παρούσα οδηγία, το αργότερο στις 31 Δεκεμβρίου 1981.
Άρθρο 3
Η παρούσα οδηγία απευθύνεται στα Κράτη μέλη.
Έγινε στο Λουξεμβούργο, στις 30 Ιουνίου 1981.

Labels: 15
19
5
6